  Майя Бывальцева «Кельты аслэсьтыд пытьыдэ» ужрад улсын Удмуртиысь быдэ вуымтэос анай кылынызы вераськемзы сярысь гожтонъёс лэсьтозы. Акци 22-тӥ гудырикошконэ 14 часын улосвылысь Йӧскалык политикая министерстволэн юртэз азьын ортчоз. Со сярысь элькунысь Калыкъёслэн эшъяськон юртсылэн пресс-службаез ивортэ. Пӧртэм йӧслыкысь быдэ вуымтэос огинэ люкаськозы но асфальт вылэ асьсэ кылынызы трафаретэн гожтонъёс лэсьтозы: удмурт, бигер, армян, азербайджан, грузин, узбек, таджик, чуваш, иврит, немец, белорус, украин. Котькуд гожтонлэн одӥг пуштросэз – мон вераськисько аслам (удмурт, бигер, немец но мукет) кылыным. Акциез йылпумъяса, Йӧскалык политикая министерстволэн юртэз азьын одӥг огазеясь веран кылдоз – ми вераськиськом ӟуч кылын Удмуртиысь Калыкъёслэн эшъяськон юртсылэн пресс-службаезРадъясьёс ужрадэз 3-тӥ куарусёнлы – Терроризмен нюръяськонын огазеяськон нуналлы тупатӥзы. Егитъёс террористъёслэн огазеяськонъёссылэн быдтӥсь ужзылы пумит луэмзэ возьматозы но ас вылазы возьматозы, соос пӧлын кылъя валамтэос но пӧртэм выжыысь адямиосын кусып возьыны могӟетъёс ӧвӧл шуыса. Ужрадэз ортчытыны кичӧлтон сётӥз Удмуртиысь еврей лулчеберетъя огазеяськон. Тегъёс: Мерлык Ижкар Удмуртия пиналъёс йӧслыкъёс йӧскалыкполитика  